Ոչ միայն իշխանությունների, այլև որպես ընդդիմություն ներկայացողների հանդեպ հասարակության վստահությունը հասել է նվազագույնի: Ու եթե իշխանություններին այն մեծ հաշվով այնքան էլ չի հուզում, ապա ընդդիմության համար դա պետք է որ մտորելու լրջագույն հարց լիներ: Մինչդեռ այսօր կարծես թե ընդդիմադիր քաղաքական ուժերը այդքան էլ չեն փորձում եղած հնարավորություններից օգտվել ու գոնե սեփական իմիջը բարձրացնելու համար քայլեր ձեռնարկել: Մանավանդ, ընդամենը ամիսներ հետո երկրում ոչ միայն հերթական համապետական ընտրություններ են տեղի ունենալու, այլև կառավարման համակարգ է փոխվելու: Այս առումով արդյո՞ք մերօրյա ընդդիմությունը կարողանո՞ւմ է քարոզչական տեխնոլոգիաներն ի շահ իրեն օգտագործել, թե՞ շարունակում է հին, մաշված ու տարիներ շարունակ օգտագործված ուղիներով ընթանալ: Այս և այլ հարցերի շուրջ է զրույցը «Ժառանգություն» կուսակցության փոխնախագահ Արմեն ՄԱՐՏԻՐՈՍՅԱՆԻ հետ: